### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.

Magistratsafdelingen for Teknik og Miljø udarbejder notat.

### Resumé

I budgetforligene 2018 og 2020 blev der afsat midler til klimatilpasning.

Da Byrådet godkendte klimatilpasningsstrategien ”Et [adresse] med mere blåt” som ramme for det fremtidige samarbejde og investeringer på klimatilpasningsområdet, blev frigivelsen af 3 mio. kr. af anlægsbevillingen fra budgetforliget 2020 også godkendt.

Indeværende indstilling anviser frigivelsen af anlægsmidler fra budgetforlig 2018 og de resterende anlægsmidler fra budgetforlig 2020. Anvendelsen af midlerne sikrer, at klimatilpasningsstrategien kan implementeres via konkrete investeringer, der udnytter de øgede vandmængders positive muligheder, og samtidig beskytter Aarhus Kommunes værdier mod oversvømmelser ud fra samfundsøkonomiske beregninger.

### Indstilling

Det indstilles at:

1) Anlægsbevilling på 3,1 mio. kr. til udarbejdelse og planlægning af regnvandsdispositionsplaner godkendes og finansieres af det afsatte rådighedsbeløb i budgetforlig 2020

2) Anvendelsen af netto 9,8 mio. kr. godkendes under KB-bevilling Klimasikring i budgetforlig 2018

3) Det forudsatte indtægtskrav fra [adresse] til medfinansiering nulstilles med 2,0 mio. kr. i hhv. 2022 og 2023.

### Sagens forløb

10-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-06-2021 Magistraten
Fremsendes til [adresse] med bemærkning, at Magistraten i mødet den 14. juni 2021 anbefaler, at byrådet tiltræder Magistratsafdelingen for Teknik og Miljøs indstilling af 2. juni 2021.
 22-06-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.

Magistratsafdelingen for Teknik og Miljø udarbejder notat.